  Майя Бывальцева Коронавирусэн висисьёслэн 100 сюрс улӥсьёслы лыдзыя Удмуртия 529 учырен Приволжск федерал округын берпуметӥ инты басьтэ (Нижний Новгород улосвылын – 8 сюрс 276). Со сярысь 27-тӥ куартолэзе элькунысь Кун Кенешлэн тӧроезлэн воштӥсез, тазалыкез утёнъя, демографи но семья политикая ялан ужась ӧрилэн кивалтӥсез Надежда Михайлова вераз. Бурмемъёслэн лыдзыя но лыдпус тужгес пичиез – 330 адями. Но процентъёсын учконо ке, Удмуртия округысь улосвылъёс пӧлын ньылетӥ инты басьтэ. Йӧназы 62,4 процентэз черламъёс. Та ласянь азьпалан – Марий Эл. Отын 71,1 процентэз висисьёс бурмизы Надежда Михайлова, Удмуртиысь Кун Кенешлэн тӧроезлэн воштӥсезТодэ вайытом, 28-тӥ куартолэзь кутсконлы Удмуртиын оглом 605 адямилэсь коронавирус инфекциен черламзэ лабораториосын зэматӥзы, со пӧлысь 22-езлэсь берло нунал ӵоже.  Тегъёс: Тазалык Ижкар Удмуртия ПФО коронавирус лыдпусъёс  